Консулът в Букурещ препоръча да не се пътува към . . . Самолет от Лондон до Пловдив е отклонен за румънския град Тимишоара - 175 българи са блокирани на летището . Не е препоръчително да се пътува към Румъния . Вчера около полунощ 175 български граждани са кацнали на летище " Тимишоара “ , поради това , че метеорологичните условия в Пловдив са били лоши . Това съобщи консулът на България в Букурещ Мирчо Иванов , цитиран от " Фокус " . Самолетът на Райънеър излетял от Лондон вчера в 15 ч . за Пловдив . Летището обаче било затворено и машината била пренасочена първо към София , а после към Тимишоара . " Полетът е бил пренасочен към летище " Тимишоара “ . От 175 души около 62 - ма в 1.00 часа през нощта са се качили на автобуси и са транспортирани . В момента се намират на границата . За съжаление , отново поради лоши метеорологични условия , " Дунав мост “ е затворен и не могат да преминат границата . От останалите на летището , 23 - ма души с малки деца са настанени в хотел и 90 души са на аерогарата “ , обясни Иванов . По думите му на сънародниците ни са им осигурени два пъти ваучери за храна , като сега предстои още веднъж да получат такива . Очакваме в момента информация от авиокомпанията превозвач какво ще предприемат оттук насетне , за да бъдат транспортирани българските граждани . Държим връзка с летищните власти , имаме пълно съдействие на местните власти . Уверявам ви , че това , което зависи от нас , ще го направим , за да разрешим максимално бързо казуса , защото се поставям на тяхно място и ги разбирам , заяви Иванов и добави , че почетният консул е поел ангажимент и пътува към тях , тъй като той е в Тимишоара . За момента те отказват да пътуват с автобус , което е разбираемо , тъй като едната граница е затворена . Ако трябва да пътуват до Гюргево , са 7 - 8 часа при нормални метеорологични условия . При настоящите условия не е препоръчително да се пътува , каза той . " Хората от автобусите чакат да бъде отворена границата . От тях не сме получили оплакване и не сме имали искане за съдействие . Ако постъпи такова , ще реагираме “ , увери българският консул в Букурещ . Тази сутрин от Летище " Пловдив " съобщиха , че са започнали почистване на пистите и летището е затворено . Вчера са били отложени три полета заради метеорологичната обстановка , а пътниците , които е трябвало да излетят за Москва , са настанени на хотел в Пловдив . Причината за това е , че самолетът им не е дошъл до България , а е кацнал в Кишинев . Погледнато от строго юридическа гледна точка , на най - бедната страна в ЕС би трябвало да й се разреши да влезе в еврозоната .